Alba Vergés

Alba Vergés i Bosch (Igualada, 1978ko irailaren 3a) Kataluniako ekonomialari eta politikari kataluniarra da, Kataluniako Ezker Errepublikanoa (ERC) alderdikoa. 2012tik Kataluniako Parlamentuan diputatu da, XI. legegintzaldian Junts pel Sí-ren (JxSí) diputatu izandakoa, ERCren eskutik, 2018ko maiatzetik aurrera Quim Torra-ren gobernuko osasun-kontseilaria da, Kataluniako Generalitatearen parte.

Biografia

Lehen urteak 
Vergés 1978ko irailaren 3an jaio zen, Igualadan (Katalunia). Ekonomian lizentziatua, Bartzelonako Unibertsitatearen eskutik, ordenagailu-kudeaketaren ingeniaritza teknikoan graduatua da ere, Kataluniako Unibertsitate Irekian.

Agure-etxe batean egiten zuen lan, ekonomista modura, bai eta programatzaile modura, arropa-denden software diseinuan eta informazio- eta komunikazio-kudeaketan. Anoian, Colegio Oficial de Agentes Comerciales de Barcelona-ko bulegoan egiten zuen administrazio-lan, Igualadako Osasun-Konsortzioan ekonomista-lanak egiten. Agure-etxe publikoen kudeaketa-erakunde honetan 2008tik 2012ra arte egin zuen lan.

Karrera politikoa 
Alba Vergések Kataluniako Ezker Errepublikanoaren (ERC) kide 2011an bihurtu zen, 2012an Igualadako batzarraren buru bihurtuz. La Teixidora eta Assemblea Nacional Catalana-ko (ANC) kide da ere. 2011ko Udal-Hauteskundeetan Kataluniako Ezker Errepublikanoa–Reagrupament–Acord Municipal (ERC-RI-AM) koalizioaren zerrendaren hirugarren postuan aurkeztu zen; haatik, koalizioak soilik bi eserleku eskuratu zituen, hautagai ez-hautatua bilakatuz.

Vergés 2012ko Kataluniako Hauteskundeetara aurkeztu zen, Esquerra Republicana de Catalunya–Catalunya Sí (ERC-CatSí) koaliziopean eta Bartzelonako probintziatik, hamargarren postuan, parlamentu-eserlekua lortuz. 2015eko zein 2017ko Hauteskundeetan berrautatua izan zen, Kataluniako Parlamentuko laugarren idazkari bihurtuz 2018ko urtarrilaren 17an.

Kataluniako Parlamentuko XI. legegintzaldian zehar eta Junts pel Sí-ren (JxSí) parte, Kataluniako Parlamentuaren osasun-komisioaren zein Katalunia Operazioaren inguruko ikerketa-komisioaren buru izan zen.

2018ko maiatzaren 19an, inbestitutako Quim Torra Lehendakari berriak Toni Comín osasun-kontseilari modura zuen govern legítim bat izendatzen saiatu zen, garaian exiliatua. Aitzitik, Espainiako Gobernuak "probokaziotzat" hartu zuen gobernukidetzat exiliatu edo preso politikoak izendatzea, eta, ondorioz, Torraren izendapenak ez zituen onetsi. Hala, Torrak 2018ko martxoaren 29an gobernu-izendapen berriak publikatu zituen, exiliatu edota kartzelan sartu gabeak, non Alba Vergés osasun-kontseilari berria izendatzen zen, urte bereko ekainaren 2an Katalunuako Generalitateko Jauregian berretsi bezala. Lortutako kargu berriaren ondorioz, bere diputatu- zein idazkari-karguak utzi zituen, ekainaren 14 eta 4ean, hurrenez hurren.

Hauteskunde-historia

Erreferentziak 

ERCko politikariak
Junts pel Sí koalizioko politikariak
Kataluniako ekonomialariak
Igualadarrak
Bartzelonako unibertsitateko ikasleak
Kataluniako Parlamentuko XIII. legegintzaldiko diputatuak
Kataluniako Parlamentuko XII. legegintzaldiko diputatuak
Kataluniako Parlamentuko XI. legegintzaldiko diputatuak
Kataluniako Parlamentuko X. legegintzaldiko diputatuak
ERCko diputatuak Kataluniako Parlamentuan
Junts pel Síko diputatuak Kataluniako Parlamentuan